《次韵外舅黄虞卿为爱山园好八首 其三》
宋代·喻良能

为爱山园好，年年草色新。醉眠攲柳幄，吟坐俯苔茵。

栗里风烟古，樊川花木春。谁云无伴侣，对影共三人。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。